L-Awtorità tad-Djar tikkunsidra każijiet ta' iffullar u substandard bħala każijiet li jeħtieġu prijorità. Infatti bħalissa hemm madwar 700 familja li jaqgħu f'dawn il-kategoriji. Residenza substandard tfisser residenza li hi ta' livell inqas baxx minn dak meqjus bħala meħtieġ. Dan ħareġ mit-tweġiba tal-Ministru għall-Akkomodazzjoni Soċjali, Roderick Galdes, għall-mistoqsija parlamentari li saret mill-Kelliem tal-Oppożizzjoni Nazzjonalista, Ivan Bartolo. Bartolo staqsa lill-Ministru Galdes jekk l-Awtorità tad-Djar tikkunsidrax familji li jgħixu f'akkomodazzjoni soċjali li huma ffullati jew f'djar substandard? Staqsieh ukoll kemm hemm familji f'units overcrowded u oħrajn substandard. Is-separazzjonijiet fil-familji żiedu l-lista ta' stennija għall-akkomodazzjoni soċjali – Galdes Il-Ministru spjega li bħalissa hemm 64 familja fuq il-lista ta' stennija għal akkomodazzjoni alternattiva minħabba li jgħixu f'residenza substandard. Galdes qal ukoll li 654 familja jinsabu fuq il-lista ta' stennija minħabba li r-residenza tagħhom hija żgħira wisq għan-numru ta' persuni li jgħixu fiha. Single parents jistennew akkomodazzjoni soċjali Fi Frar, il-Ministru Roderick Galdes kien ta dettalji dwar kemm hemm single parents li qed jistennew biex jingħataw akkomodazzjoni soċjali. Sa dakinhar b'kollox kien hemm single parent fuq il-lista ta' stennija. Sax-xahar li għadda kien hemm ukoll 183 persuna b'diżabbiltà, 115-il anzjan u seba' vittmi ta' vjolenza domestika fuq l-istess lista. 857 single parent jistennew akkomodazzjoni soċjali Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6053270e6e496_rand.td-a-rec-img{text-align:left}.td_uid_3_6053270e6e496_rand.td-a-rec-img img{margin:0 auto 0 0}